En dr Zeid drnôôch hôd abr dr jetzdige Schdadtdoil Albeck moischdens de greesr Roll gschbiild. Dô hôds â kloinâ Burg ghed, ond de Frei Reichsschdadt Ulm hôd von dô aus ihrân Bsitz en dr  Gegend vrwaldet, wo au älle 4 heidige Langnauer Schdadtdoil drzuâ gheerd hend. An â 1802 isch s ganze Gebiâd an Bôirâ ganga, ond seid 1810 gheerâd d Schadt Langenau ond d Derfr zu Wirddâberg. Von 1810 bis 1819 hôds â oiges Obramt Albeck geâ, seidher isch d Obramts- (ond schbädr Krois-)Vrwaldong en Ulm.